กทม.เร่งทุกหน่วยเบิกจ่าย
งบประมาณปี 2558-เบิกเหลื่อมปีไม่ทันตัดเข้างบกลาง,นางดรุณี แสงเรืองอ่อน ผู้อำนวยการสำนักงบประมาณ (สงม.) กรุงเทพมหานคร (กทม.) กล่าวถึงการบริหารงบประมาณรายจ่ายประจำปีงบประมาณ พ.ศ.2558 วงเงินงบประมาณ 65,000 ล้านบาท ว่า เป้าหมายการเบิกจ่าย สิ้นไตรมาสที่ 4 ร้อยละ 90 เบิกจ่ายแล้วร้อยละ 82.80 ยังไม่เบิกจ่ายร้อยละ 17.20 ขณะที่งบเงินอุดหนุนจากรัฐบาลวงเงิน 15,068 ล้านบาท เป้าหมายการเบิกจ่าย ณ สิ้นไตรมาสที่ 4 ร้อยละ 96 คิดเป็นเบิกจ่ายแล้วร้อยละ 98.14 ยังไม่เบิกจ่ายร้อยละ 1.86 ส่วนการก่อหนี้และเบิกจ่ายงบลงทุนงบประมาณประจำปี 14,129.18 ล้านบาท การก่อหนี้เป้าหมาย 100% ซึ่งภายในเดือน มี.ค.58 ก่อหนี้แล้ว 82.14% ยังไม่ก่อหนี้ 17.86% การเบิกจ่ายเป้าหมาย 87% เบิกจ่ายแล้ว 60.03% ยังไม่เบิกจ่าย 39.97% ขณะที่งบเงินอุดหนุนจากรัฐบาล 409.47 ล้านบาทก่อหนี้แล้ว 31.58% ยังไม่ก่อหนี้ 68.42% การเบิกจ่ายเป้าหมาย 87% เบิกจ่ายแล้ว 31.58% ยังไม่เบิกจ่าย 68.42% ขณะที่นายจุมพล สำเภาพล รองผู้ว่าฯ กทม. กล่าวว่า ขอให้ทุกหน่วยงานเร่งรัดการเบิกจ่ายเงินงบประมาณ โดยเฉพาะเงินที่กันไว้เบิกเหลื่อมปีหากไม่สามารถเบิกจ่ายได้ภายในระยะเวลาที่กำหนดจะต้องตัดงบประมาณส่วนนั้นเข้างบกลาง ทั้งนี้ กรณีผู้รับจ้างดำเนินงานเสร็จเรียบร้อยแล้วให้เร่งเบิกจ่ายเงินค่าจ้างทันที,ทางด้านนายประเสริฐ ฉวีอินทร์ ผู้ช่วย ผอ.เขตมีนบุรี แจ้งว่า ตามข้อบัญญัติ กทม. เรื่อง การเก็บภาษีบำรุง กทม.สำหรับน้ำมันเบนซิน น้ำมัน ดีเซลและน้ำมันที่คล้ายกันฯ มีผลใช้บังคับตั้งแต่วันที่ 15 ต.ค.58 เป็นต้นมา เขตฯจึงขอให้ผู้ประกอบการสถานการค้าปลีกน้ำมันและก๊าซฯในพื้นที่เขตมีนบุรี ยื่นแบบแสดงรายการพร้อมกับชำระภาษีสำหรับน้ำมันเบนซิน น้ำมันดีเซล และน้ำมันที่คล้ายกัน และก๊าซปิโตรเลียม จากปริมาณการจำหน่ายในแต่ละเดือนในอัตราลิตรละห้าสตางค์ โดยยื่นแบบแสดงรายการพร้อมชำระภาษีสำหรับปริมาณที่จำหน่ายได้ในแต่ละเดือน ภายในวันที่ 15 ของทุกเดือน ที่ฝ่ายรายได้ ชั้น 2.
นางดรุณี แสงเรืองอ่อน ผู้อำนวยการสำนักงบประมาณ (สงม.) กรุงเทพมหานคร (กทม.) กล่าวถึงการบริหารงบประมาณรายจ่ายประจำปีงบประมาณ พ.ศ.2558 วงเงินงบประมาณ 65,000 ล้านบาท
ดรุณี แสงเรืองอ่อน,งบประมาณ,ประเสริฐ ฉวีอินทร์,วงเงิน,เบิกจ่าย,ข่าว,ไทยรัฐฉบับพิมพ์